Helgi S. Guðmundsson

Helgi Sigurður Guðmundsson er nýkjörinn formaður bankaráðs Seðlabanka Íslands. Hann starfar sem framkvæmdastjóri rekstrarsviðs Heilsugæslu höfuðborgarsvæðisins og hefur gegnt því starfi frá árinu 1999. „Áður en ég tók við starfi mínu hjá heilsugæslunni hafði ég starfað hjá Samvinnutryggingum frá 1982 fram að stofnun Vátryggingafélags Íslands hf. 1989, þar sem ég síðan starfaði til ársins 1998, lengst af sem sölustjóri markaðssviðs. Þar áður var ég lögreglumaður frá árinu 1969 til 1982.“

Helgi var var formaður bankaráðs Landsbanka Íslands frá 11.sept.1997 þar til í til mars 2003. Hann hefur setið í stjórnum Heilsugæslunnar í Rvk, Lífeyrissjóðs bankamanna, Símans og í þrem fyrirtækjum sem hafa á sínum snærum sölu og rekstur fasteigna ásamt byggingaframkvæmdum. „Ég tók setu í bankaráði Seðlabankans árið 2003, þegar sem ég var kosinn varaformaður og til formennsku í bankaráðinu 6.apríl s.l. Að jafnaði kemur bankaráð Seðlabankans saman tvisvar í mánuði. Peningastefna bankans er meðal reglulegra dagskrárefna á fundum ráðsins þótt ákvörðunarvald í þeim efnum sé ekki hjá bankaráði heldur alfarið í höndum bankastjórnar. Bankaráðið gegnir fyrst og fremst eftirlitis- og samráðshlutverki.“

Eiginkona Helga er Sigrún Sjöfn Helgadóttir: „Hún starfaði um 25 ára skeið hjá Landsbanka Íslands sem sérfræðingur þar til hún ákvað að hætta störfum s.l. sumar til að sinna eigin hugðarefnum. Við höfum verið gift í tæp 39 ár og eigum þrjú börn og sex barnabörn.“

Áhugamál Helga tengjast aðallega velferð fjölskyldunnar: „Fyrir tveim árum byggðum við hjónin okkur sumarbústað í landi Kiðjabergs í Grímsnesi þar sem við unum hag okkar vel og eyðum þar öllum þeim tíma sem við mögulega getum. Við Kiðjaberg er einn skemmtilegasti golfvöllur landsins og stefnum við á að verða fær um að komast á þann völl næsta sumar, þ.e. ef við fáum góðan golfkennara til að koma okkur í gegnum svo sem eitt til tvö námskeið fyrir byrjendur. Við byrjuðum ofurlítið síðasta sumar og vorum farin að hitta kúlurnar eftir það námskeið.“

Börn Helga og Sigrúnar eru öll flogin úr hreiðrinu: „Við ráðum okkar frítíma að mestu ef undan er skilinn sá tími sem fer í að gæta barnabarna og reynum við oftast að taka þau með okkur í sveitina ef þörf er á eftirliti ömmu og afa. Eitt stórt áhugamál eigum við hjónin og það eru siglingar um heimsins höf með risastórum skemmtiferðaskipum.

Höfum við farið nokkuð margar slíkar siglingar undanfarin ár og meðal annars siglt frá Los Angeles til Hawaii, frá Santiago í Californiu gegnum Panamaskurðinn, í í Miðjarðarhafinu og margar ferðir í Karabíska hafinu. Síðasta ferð okkar var í febrúar suður fyrir odda Suður-Ameriku þar sem ferðin hófst í Valparaiso í Chile, siglt suður gegnum Chilean Fjords, Magellan sund, fyrir Cape Horn og norður með og endað í Buenos Aires í Argentínu. Í farvatninu er svo í október ferð sem hefst í Beijing, siglt verður frá Xingang og endað í Bankok, með ótal viðkomustöðum í hinum ýmsu Asíulöndum.

Box

Nafn: Helgi Sigurður Guðmundson

Fæðingarstaður: Reykjavík, 29.desember 1948

Foreldrar: Sesselja Guðmunda Sigurðardóttir húsmóðir og Guðmundur Kristinn Jónsson rafvirkjameistari.

Maki: Sigrún Sjöfn Helgadóttir

Börn: Anna María, Eva Rakel og Guðmundur Anton.

Myndatexti:

Helgi S. Guðmundsson: „Eitt stórt áhugamál eigum við hjónin og það eru siglingar um heimsins höf með risastórum skemmtiferðaskipum.“